NaiveNeuron/SloPal huggingface dataset:
Majorová Garstková, Jana, poslankyňa NR SR (2023-01-26):
Ďakujem pekne za slovo. Igor Matovič, tak ako si tu spomínal v tvojej rozprave, Robert Fico celý čas rozprával o zatváraní opozície, o rozvrátenom štáte, že by sme my boli radi, keby ešte pred voľbami sedeli vo väzbe. O väzbe však nerozhoduje Matovič, o väzbe nerozhoduje táto vláda, o väzbe rozhodujú príslušné orgány. Orgány činné v trestnom konaní majú slobodne konať. Nie na objednávku a o tom to celé je. Z úst opozičných poslancov zo strany SMER-u a HLAS, ktorých tu mimochodom súčasne nesedí ani jeden, počuť strach a obavy. Celé volebné, toto volebné obdobie nerobia nič pre ľudí, len sa celý čas snažia o návrat k moci. To je ich cieľom. Nie ľudia, nie rozvoj, nie prosperita našej krajiny. Skutočne sa nehanbia, čo tu za 12 rokov z tejto krajiny urobili? V akom stave je infraštruktúra, cesty, mosty, nemocnice, školy? V akom, aká je životná úroveň dôchodcov? Ako oni podporovali rodiny a ešte si aj hovoria, že sú sociálni demokrati. Ozaj si neviem predstaviť, čo by tu bolo, keby súčasná opozícia v týchto troch ťažkých rokoch bola pri vláde. Keď v pokojných rokoch takmer nič neurobili pre ten, pre, pre našu krajinu. Ľudia by podľa môjho názoru padli na úplné samé dno. Ďakujem pekne za slovo.
Hrnčiar, Andrej, podpredseda NR SR (2016-05-25):
Ďakujem, končím možnosť nahlásiť sa s faktickými poznámkami, neprihlásil sa nikto s faktickými poznámkami. Nech sa páči, pani podpredsedníčka, máte slovo.
Burian, Jozef, poslanec NR SR (2011-04-06):
Ďakujem, pán predsedajúci. Hlásil som sa s faktickou ešte na pána predrečníka Kažimíra, bohužiaľ, nebolo mi umožnené reagovať. Faktom je, že mi je veľmi, by som povedal, ľúto, veľmi teda paradoxne a pozerám na to, že asi to vyzerá ako nielen Lesk a bieda kurtizán, ale aj ako lesk a bieda ekonómov v koalícii, lebo za koalíciu k týmto zákonom vystupuje jediný pán Matovič. A zase so zdesením musím konštatovať, že neviem si predstaviť, a moja otázka je namieste, či bude za zavedenie bankovej dane vo výške 40 mil. eur alebo vo výške 180 mil., lebo to už je len technika, či sa to premietne do poplatkovej časti bánk, lebo aj jedno, aj druhé podľa ekonomickej teórie, ktorú tu predviedol pán Matovič, jednoducho aj jedna aj druhá čiastka, sa prevedie do poplatkov alebo poplatkovej časti sporiteľov alebo tých, ktorí sú klientmi bánk. Takže nerozumiem tomu, že chce podporiť 40 mil., ale nepodporí niečo, čo by prinieslo do štátneho rozpočtu viac peňazí. Ešte malá poznámka. Ak štát zavedie túto daň, a jednoducho v predchádzajúcom období k tomuto zákonu veľmi vystupoval vehementne zástanca, ochranca bánk pán poslanec Kollár, moja otázka je na mieste, vtedy kritizoval to, že návrh z dielne strany SMER smeruje do štátneho rozpočtu, teda príjmy z odvodu bánk alebo z dodatočného zodvodovania bánk by mali smerovať do štátneho rozpočtu a mali by ísť na zníženie dane z pridanej hodnoty, nový návrh pod gesciou ministra Mikloša tiež predpokladá príjem do štátneho rozpočtu, ja očakávam, že o tento príjem sa zníži schodok verejných financií a že nebude 4,9 %, ale že sa zníži o pomernú časť, ktorá sa vyberie od bánk. Ďakujem pekne.
Grendel, Gábor, podpredseda NR SR (2020-07-09):
Ďakujem a, pán minister, prosím, zaujmite miesto pre navrhovateľa. A dávam teraz slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Igorovi Husovi, aby predniesol spravodajskú správu.
Mizík, Stanislav, poslanec NR SR (2022-05-24):
Ďakujem za slovo. Milan, v dobrom hovorím, konečne si si dal dole tú červenú kravatu na rozpravu. Nikto z nás nezachraňuje Matoviča. Skôr by som povedal či dal otázku, že kto bije bandu so SMER-om a HLAS-om, tými, čo spôsobili príchod Matovičovej šialenej vlády. Oni to spôsobili. Ešte raz, kto vytvoril Naku? Kto tam napchal Sorosovcov a zvláštne potetované hlavy a tváre, týpky od Bödöra? Kto začal prenasledovať vlastencov? Kto začal súdiť mňa, Stana Mizíka? Kto začal súdiť teba, Milana Mazureka? Koho orgány činné v trestnom konaní nás riešili? Po tých ficovcoch, žiaľ, prišli tlačítka exota. Tí rozvrátili štát úplne. Mám tak v zuboch Fica aj Matoviča. Je to jedna jediná banda a nikdy by som neklepal kapartiu so SMER-om, HLAS-om a SaS-kou. No a, Milan, vidíš. Takú chválu od saskára Žiaka na teba, to by som si nenechal. (Reakcia z pléna.) Čuš, Žiak (zaznievanie gongu), ja som rád, keď mi nadáva oľaňák, saskár či smerák a v minulosti Danko s jarmulkou. Vtedy viem, že svoju robotu robím dobre. Ďakujem za slovo.
Glváč, Martin, podpredseda NR SR (2017-06-21):
Ďakujem. Ďalší v rozprave pán poslanec Krajniak. A predtým by som privítal na, pardon, predtým by som rád privítal na balkóne žiakov a pedagógov Základnej školy Juraja Holčeka z Dolného Ohaja. Vitajte. (Potlesk.)
Pellegrini, Peter, predseda NR SR (2023-11-15):
Zachovajte, prosím vás, nejakú mieru slušnosti.
Gašpar, Tibor, podpredseda NR SR (2024-09-17):
Ďakujem, pán poslanec. Otváram rozpravu. Do rozpravy som dostal jednu písomný prihlášku – pán Sabo za PS. Nech sa páči, pán poslanec. (Reakcia z pléna.) No otvoril som rozpravu, v rámci rozpravy sa pán Kvorka prihlásil a jediný prihlásený je pán Sabo, písomne. Nech sa páči, pán Kvorka.
Kuffa, Filip, poslanec NR SR (2023-05-17):
Tá chyba je v tom druhom.
Číž, Miroslav, podpredseda NR SR (2015-05-07):
Máte slovo, pán minister, nech sa páči odpovedať.
Kollár, Boris, poslanec NR SR (2016-11-29):
Ďakujem pekne. Pán poslanec Dostál, začnem s tým, že odmietam fašizmus. Odmietam rovnako nacizmus a uvedomujem si, čo bol holokaust. Aj moja rodina bola týmto postihnutá. Cez to všetko vám chcem povedať, že vy absolútne potierate a všetkých dehonestujete, kto má iný názor ako vy. Ja som strašne rád, že vaša strana má 0,0001 percento. Našťastie, vás neni tak strašne veľa, aj keď strašne, veľmi kričíte, je vás počuť. Našťastie, máte len 0,01 percento. Skutočne staviate sa do role ochrancu všetkého. Ochrancu zvráteností typu inakosti, ochrancu moslimov, ochrancu úplne všetkého. Ja by som celkom uvítal, vy ste poslanec Národnej rady, aby ste konečne začali ochraňovať slovenský národ, slovenských ľudí a nie kadekoho, kto sem privandruje. My veľmi radi podporujeme tento zákon a verte mi, že nie sme fašisti. Mne rodina zomierala v koncentračnom tábore, ale tento návrh zákona podporím a fašista nie som.
Šimečka, Michal, podpredseda NR SR (2024-01-17):
Ďakujem pekne. A poslednú faktickú poznámku pred obedom prednesie pán poslanec Šipoš.
J. Laššáková, poslankyňa: (2007-10-19):
A ešte by som ja chcela odporučiť, v bode IV spoločnej správy je odporúčanie gestorského výboru, ako treba hlasovať, ale keďže niektoré veci navzájom spolu súvisia, dovolím si predložiť návrh, aby sme hlasovali spoločne o bodoch 1, 5 a 9, týka sa to Okresného súdu Partizánske, a spoločne o bodoch 2./1, 2./2, 7 a 10, týka sa to zriadenia Okresného súdu v Tvrdošíne, pretože tie veci navzájom súvisia, takže dávam takýto návrh. Ďakujem vám pekne za pozornosť.
Jurinová, Erika, podpredsedníčka NR SR (2014-09-24):
Vážené pani poslankyne, vážení páni poslanci, pokračujeme v popoludňajšom rokovaní desiateho dňa 37. schôdze Národnej rady Slovenskej republiky v prerušenej rozprave o návrhu na prijatie uznesenia Národnej rady Slovenskej republiky k vykonaniu kontroly hospodárenia s finančnými prostriedkami v spoločnosti Slovenské elektrárne, a. s., Najvyšším kontrolným úradom , tlač 1201. Pán predseda výboru Daniel Duchoň je na svojom mieste. S faktickými poznámkami sú na dopoludňajšie vystúpenie poslanca Kollára prihlásení títo poslanci: pán poslanec Mikloš, Muňko, Duchoň, Huba, Daniš, Hraško. Dávam slovo prvému. Aha, pán poslanec Mikloš je v rámci rozpravy. Takže pán poslanec Muňko, nech sa páči, máte slovo.
Gál, Gábor, poslanec NR SR (2016-04-26):
Ďakujem za slovo, pán podpredseda. Vážená pani ministerka, my musíme ísť za našimi cieľmi a za naším programom, nie za programom opozície. Raz tu bolo, že pani poslankyňa Ritomská za OĽANO schválila vládne vyhlásenie, programové vyhlásenie vlády ako opozičná, tak hádam to nechce opozícia ešte raz takú chybu spraviť. Ale ja chápem aj opozíciu, že teda chce od vás, aby ste za jedno funkčné obdobie odstránili, napravili všetky problémy justície, aj keď sami neveria, že sa to dá, lebo neboli schopní to ani oni spraviť, keď boli vo vláde. Každý pozitívny krok dopredu nebude vnímať pozitívne len politika, ale určite aj občania. Koaličné vládnutie je vždy ťažké, prináša aj kompromisy, ale kto nie je schopný spraviť kompromisy, tak ten nie je zrelý robenia politiky v parlamentnej demokracii. A ja si tiež myslím, že toho, čo sa nám podarilo presadiť do programového vyhlásenia vlády, je veľa a čo sa nám nepodarilo, tak toho sa nevzdávame a budeme hľadať riešenie do budúcna. Čiže čo tam nie je, to neznamená, že my sme sa týchto cieľov vzdali, ale proste nateraz tieto ciele nevieme narýchlo naplniť. V minulosti ste boli veľmi krátko ministerkou spravodlivosti, ale čo sa vám za ten rok a pol podarilo, tak to je husársky kúsok. Iní boli ministrami niekoľko rokov, niekoľko funkčných období, ale okrem plamenných rečí a rozporuplných rozhodnutí nezanechali za sebou nič. Takže nenechajte si prejsť chuť od roboty.
Pčolinský, Peter, poslanec NR SR (2018-09-20):
Ďakujem pekne. Pán kolega, hneď si dajte reakciu na moju faktickú. Pozorne som si vypočul tento váš pozmeňovací návrh, musím povedať, že 80 % tohto návrhu sú veci, s ktorými sa dá súhlasiť, 20 % sú absolútne nezmysly, ktoré sú účelovo ušité na opozičné strany, účelovo ušité na opozičné strany. Netýka sa to žiadnej koaličnej strany, len opozičných strán, a pravdepodobne tento návrh zrejme skončí na Ústavnom súde. To je, s tým asi, predpokladám, že rátate. A úplne na záver len taká poznámka, čo sa týka toho návrhu strany, keďže sa nás to týka, mne je úplne jasné, že vás sa to netýka, lebo pokiaľ by si SNS dala do názvu „– Andrej Danko“, no tak asi by ste mali o polovicu menej voličov. Ďakujem.
Laššáková, Jana, podpredsedníčka NR SR (2015-06-16):
S reakciou pán poslanec Brocka, nech sa páči.
E. Antošová, poslankyňa: (2004-03-03):
Na základe mojich informácií tento návrh zákona vznikol ako hybrid dvoch iných zákonov, ktoré sa však stretli v rámci pripomienkového konania so zásadnými výhradami. Ak je to pravda, tak musím konštatovať, ako už mnohokrát v minulosti, že spôsob legislatívnej práce súčasnej vlády je nekoncepčný, nesúci znaky, že návrhy právnych noriem sú tvorené pod rôznymi veľkými tlakmi, či už politických záujmov, lobingu záujmových skupín, či prosto časovej tiesne, čiže jedným slovom – je chaotický. V tomto konkrétnom prípade sa zdá, že autori návrhu zase chceli obísť tých, ktorých sa návrh zákona najviac týka, čiže predstaviteľov miest a obcí. Nie je tajomstvom, že napríklad najpočetnejšia organizácia tohto druhu, čiže Združenie miest a obcí Slovenska, bude aj o tomto novom návrhu rokovať 8. marca tohto roku. Už dopredu avizujú, že vo svojom stanovisku sformulujú viaceré vážne výhrady. Aj z ich pohľadu sa javí jedným z najzávažnejších ustanovenie o volení hlavného kontrolóra na plný úväzok a najmä stanovenie jeho záväzného platu. Podľa môjho prepočtu, ak beriem za základ priemerný plat v národnom hospodárstve za prvé tri štvrťroky roku 2003, ktorý podľa Štatistického úradu predstavuje 13 757 Sk, tak potom plat hlavného kontrolóra v obci, podotýkam, v obci do 500 obyvateľov, by mal predstavovať zaokrúhlene 15 800 Sk. Ak zoberiem za základ výpočtu prognózovaný priemerný plat 14 400 korún za rok 2003, tak plat hlavného kontrolóra v takejto obci by mal byť minimálne 16 560 korún. To je však niekoľkonásobne viac, než má starosta takejto obce. Jednou z otázok je, prečo by sa potom mal starosta uchádzať o miesto starostu? No ani to nie je tak celkom dôležité, ako najdôležitejšia otázka je – kde vlastne na to majú obce vziať finančné prostriedky v súčasnej mizérii? Tu sa totiž dostávame do oblasti obzvlášť neuralgickej pre súčasnú vládu a to je jej neujasnenosť zdrojov financií celkovo pre samosprávu a najmä pre ich nedostatočnosť napríklad pri podielových daniach, nesystematickom rušení poplatkov a iných. Pritom, vážené dámy, vážení páni, chcem zdôrazniť, že z môjho vystúpenia naozaj nevyplýva neprajnosť a nežičlivosť, práve naopak. Za prácu treba plácu. Prekáža mi však, že uvedený návrh zákona a jeho ustanovenia sú vytrhnuté z kontextu. Na jednej strane má obec do 500 obyvateľov povinnosť platiť mesačne 16 000 Sk hlavnému kontrolórovi, na druhej strane nevie, kde na to vezme peniaze. Vážené kolegyne, vážení kolegovia, aj pred mojím vystúpením pán spravodajca tiež avizoval mnoho zmien a pripomienok v uvedenom návrhu zákona. Aj z týchto dôvodov si dovoľujem navrhnúť, aby sa tento návrh zákona stiahol z rokovania a aby bol predložený až po dopracovaní pripomienok, ktoré stále prichádzajú, a to nielen zo spomínaného ZMOS-u. Ďakujem za pozornosť. (Potlesk.)
B. Bugár, podpredseda NR SR: (2006-03-16):
(Hlasovanie.) Prítomných 127, za 69, proti 51, zdržalo sa 7 poslancov. Konštatujem, že vládny návrh zákona sme schválili . Budeme pokračovať v hlasovaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách v znení neskorších predpisov a dopĺňa zákon č. 170/2001 Z. z. o núdzových zásobách ropy a ropných výrobkov a o riešení stavu ropnej núdze (tlač 1437). Prosím pána poslanca Opaterného, aby ako spravodajca uvádzal jednotlivé návrhy hlasovaní. B. Opaterný, poslanec: Vážený pán predsedajúci, v rozprave nevystúpil nikto, nebol podaný žiadny pozmeňujúci návrh. Dajte, prosím, hlasovať spoločne o bodoch 1 až 18 spoločnej správy s odporúčaním gestorského výboru schváliť.
Hort, Milan, podpredseda NR SR (2011-06-28):
Posledný s faktickou poznámkou je prihlásený pán poslanec Peter Zajac, nech sa páči.
Pellegrini, Peter, predseda NR SR (2015-09-24):
Prezentujme sa a hlasujme o procedurálnom návrhu pána poslanca Hubu nepokračovať v rokovaní. (Hlasovanie.) Prítomných 130 poslancov, za hlasovalo 34 poslancov, proti bolo 79 poslancov, zdržalo sa 12, nehlasovali 5. Tento procedurálny návrh sme neschválili.
Blaha, Ľuboš, poslanec NR SR (2013-03-21):
Ďakujem pekne. Pán kolega Dzurinda, teda ja vám neberiem váš pohľad a oceňujem dokonca aj tú časť o kontinuite, ale popravde vyrušila ma tá časť o pasivite a glosovaní. Ja to považujem za nemiestny žart. Pán minister zahraničných vecí a celkovo zahraničná politika novej vlády alebo vlády SMER-u je veľmi aktívna, najmä v Európskej únii to vidieť každý deň. Neviem, či to teda sledujete, ja som predsedom európskeho výboru, takže to nám možnosť vidieť. A viete, v prvom rade bolo treba prestať s hazardovaním s naším postavením v Európskej únie. To, ktoré prišlo za vášho pôsobenia aj vďaka vašim koaličným partnerom. Čiže to bol veľmi dôležitý krok a bola potrebná veľká aktivita. Ďalší príklad, ktorý by som použil. Stali sme sa lídrom skupiny kohézie, taký malý štát, ako je Slovensko, sa stalo lídrom. Hostili sme tu veľkých štátnikov, boli sme veľmi aktívni v tejto oblasti. To je proste neodškriepiteľné a hovoriť v tejto chvíli o glosovaní a pasivite, naozaj nemiestny žart. Ale ja by som použil ešte jeden príklad, ktorý nie je síce aktuálny, ale keďže včera bolo 10. výročie neférovej a nespravodlivej a vyslovene, použil by som výraz, negustióznej vojny v Iraku, kde ste sa aj, kde sme ako Slovensko aj vďaka vám zúčastnili, tu bol ten krásny príklad, akí sme aktívni a akí sme sebavedomí. Dokázali sme stiahnuť vojakov z Iraku ešte počas prvej Ficovej vlády. Prestali sme s tou vašou pudlíkovskou politikou a v tom je tá naša aktivita. Ďakujem pekne.
Blanár, Juraj, podpredseda NR SR (2021-04-30):
Posledný s faktickou poznámkou, pán poslanec Vladimír Ledecký, nech sa páči.
Viskupič, Marián, poslanec NR SR (2020-02-20):
Pani poslankyňa Vaľová, no, ja skúsim jednu vec. Prečo nám vyčítate, že teda čítame novinové články?Veď teda, keby strana SMER nerobila korupciu, keby každý týždeň čo týždeň nebola zverejnená ďalšia a ďalšia kauza, no, noviny by nemali čo písať a my by sme nemali čo čítať. Ja by som chcel sa trošku zastať novinárov. Oni nemôžu za vaše kauzy. Ja rozumiem, že ste nahnevaná na nich, že o nich píšu. To je jasné, ale za vaše kauzy novinári nemôžu. Nerobte kauzy, nebudú o nich písať. No, čo sa týka, čo ste hovorili o regióne Humenného, no, na to poviem, že, a ste to povedali vlastne tiež aj vy, no, veď občania vystavia účet. Vystavili ho teda v minulosti vám. Ja si myslím, že aj súčasnému primátorovi, primátorke ho vystavia, ak nebude dobre robiť, dobre pre občanov, takže v tomto je tá demokracia spravodlivá. A ďakujem.
Paška, Pavol, predseda NR SR (2012-07-31):
Pán poslanec Blaha.
Tkáčová, Jarmila, poslankyňa NR SR (2011-05-18):
Ďakujem za slovo, pán predsedajúci. Prajem príjemný dobrý deň, dámy a páni, ako poverená spravodajkyňa gestorského výboru pre pôdohospodárstvo a životné prostredie vám predkladám spravodajskú správu k vládnemu návrhu zákona o trvalom ukladaní oxidu uhličitého do geologického prostredia a o zmene a doplnení niektorých zákonov, ktorý máte v tlači 316. Uvedený návrh bol doručený poslancom Národnej rady Slovenskej republiky v stanovenej lehote, a to najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky po posúdení návrhu zaradil tento návrh v súlade s rokovacím poriadkom a legislatívnymi pravidlami na rokovanie 18. schôdze Národnej rady Slovenskej republiky. Konštatujem, že uvedený návrh spĺňa po formálno-právnej stránke všetky náležitosti, ktoré vyžaduje rokovací poriadok a legislatívne pravidlá. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informácie o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy a o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskej únie a nie je obsiahnutá v judikatúre Súdneho dvora Európskej únie. Na základe oprávnení spravodajcu odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. Ďalej navrhujem v súlade s rozhodnutím predsedu Národnej rady Slovenskej republiky, aby vládny návrh zákona prerokovali tieto výbory: ústavnoprávny výbor, výbor pre financie a rozpočet, výbor pre hospodárstvo, výstavbu a dopravu a výbor pre pôdohospodárstvo a životné prostredie, ktorý zároveň navrhujem za gestorský výbor. Odporúčam lehoty na prerokovanie predmetného návrhu pre výbory tak, aby ho prerokovali do 30 dní a gestorský výbor do 32 dní od prerokovania návrhu zákona v pléne Národnej rady Slovenskej republiky v prvom čítaní, to znamená odo dnes. Pán predsedajúci, skončila som, prosím, otvorte rozpravu.
Šimečka, Michal, podpredseda NR SR (2024-05-14):
Ďakujem veľmi pekne, pani ministerka, a dávam teraz slovo členke výboru pre hospodárske záležitosti pani poslankyni Szabóovej, aby informovala Národnú radu o výsledku prerokovania návrhu vlády vo výbore. Nech sa páči, pani poslankyňa.
M. Kuruc, poslanec: (2007-09-19):
Ako je to uvedené aj v písomnom odôvodnení predloženého návrhu, ide o odstránenie legislatívnotechnického nedostatku, konkrétne o premietnutie zmien vyplývajúcich z posunu navrhovanej účinnosti aj do názvu novo navrhovaného § 5c. Ďakujem za vašu pozornosť.
Zmajkovičová, Renáta, podpredsedníčka NR SR (2013-09-13):
Ďakujem, pán spravodajca. Prerušujem rokovanie o tomto bode programu. Ďalej nasleduje druhé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a o organizácii ústrednej štátnej správy v znení neskorších predpisov . Vládny návrh zákona má parlamentnú tlač 552. Spoločná správa výborov má tlač 552a. Odovzdávam slovo opäť pánovi ministrovi Richterovi, aby vládny návrh zákona odôvodnil.
Petráš, Vladislav, poslanec NR SR (2013-09-03):
Vážený pán predseda, vážené panie poslankyne, vážení páni poslanci, dovoľte mi, aby som v zmysle zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky vystúpil k vládnemu návrhu zákona, ktorým sa mení a dopĺňa zákon č. 530/2011 Z. z. o spotrebnej dani z alkoholických nápojov v znení neskorších predpisov (tlač 652), ako spravodajca výboru pre financie a rozpočet. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie 23., dnešnej schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa po formálno-právnej stránke všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku a je zrejmý aj jej účel. Všeobecná časť dôvodovej správy obsahuje informáciu o jeho cieli a že je v súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Jej osobitná časť obsahuje odôvodnenie jednotlivých ustanovení. Po rozprave odporučím, aby 1. podľa § 73 ods. 3 písm. c) zákona o rokovacom poriadku Národná rada Slovenskej republiky uvedený návrh zákona prerokovala v druhom čítaní, 2. v súlade s rozhodnutím predsedu Národnej rady Slovenskej republiky č. 626 z 19. augusta 2013 podľa § 71 zákona o rokovacom poriadku návrh zákona prerokovali výbory: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady pre hospodárske záležitosti a Výbor NR pre pôdohospodárstvo a životné prostredie. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predseda, prosím, otvorte rozpravu k uvedenému návrhu zákona.
Šíbl, Jaromír, poslanec NR SR (2022-12-20):
Dajte, prosím, najprv hlasovať o pozmeňujúcich a doplňujúcich návrhoch zo spoločnej správy spoločne o bodoch 1 až 20 s odporúčaním gestorského výboru schváliť.
Blanár, Juraj, podpredseda NR SR (2023-05-05):
Evidujem vašu prihlášku.
Blaha, Ľuboš, podpredseda NR SR (2023-12-14):
Pani poslankyňa Zuzana Števulová.
Grendel, Gábor, podpredseda NR SR (2021-06-29):
Pán poslanec Viskupič s faktickou.
Vaľová, Jana, poslankyňa NR SR (2022-02-18):
Ďakujem veľmi pekne. Pani ministerka, vy ste žena? Ste žena? Vy môžte takého veci obhajovať, že „kopnime Santusovú do p... hneď ako tam pôjde, odstavme ju od roboty, polejme jej auto, ublížme jej deťom, len aby sme to neprepálili, vieš, aby sme dačo neboli, že nakoniec skončíme ako tí najväčší k...?“ Toto môže jedna žena obhajovať? A ja vám poviem niečo aj z praxe, pani ministerka. Spravodlivosť a korupciu. Ja som vám osobne odniesla list. V Humennom sudca okresného súdu, aby ste dali disciplinárne stíhanie, ktorý tvrdil, dvakrát klamal, nechal sa vylúčiť. Klamal pri výberových konaniach, máte tam, máte tam nahrávky výberových konaní. Dvakrát klamal, že nepozná daného oligarchu, a keď daný oligarcha vždy sa nechal vylúčiť, o 2 mil. sa súdil s mestom, zrazu tento sudca sa tváril, že ho nepozná, za radie... že rozohral veľkú úlohu v súdnom spore, pani ministerka, a my sme dokázali, že sú kmotrovci, Ústavný súd ho vylúčil, teda a bol to kmotor podnikateľa, ktorý sponzoruje Lipšicovú stranu. Viete čo, ani ste si to neprečítali. Ja som tam bola osobne, neprijala ste ma. Nechala ste... štátneho tajomníka a do jedného dňa či do dvoch ste mi dala odpoveď, že všetko je O. K. A viete, prečo bolo všetko O. K.? Lebo práve tento kmotor je s... člen OĽANO – NOVA, je s Lipšicom priateľ a bol jeho najväčší sponzor. Toto vy rozprávate o tom, že toto je spravodlivosť? Toto je, vážení, boj proti korupcii? Tak ja vám budem nosiť veci z praxi, pani ministerka. Ukážem vám aj list. Za jeden deň ste sa nemohla oboznámiť ani so spisom. Za jeden deň ste sa nemohla oboznámiť ani so spisom, ktorý som vám doručila, a tento sudca klamal. Klamal pri vere... Keď ho prijímali, klamal. Sú na to nahrávky, všetko. Ani ste sa tým nezaoberala, lebo je to sponzor Lipšica, OĽANO – NOVA, pán Molnár, ktorý sponzoruje jeho stranu. To nie je hanba, toto nie je korupcia, toto nie je špina? Ďakujem.
Ďuriš Nicholsonová, Lucia, podpredsedníčka NR SR (2017-05-16):
S reakciou na faktické poznámky pán poslanec Beblavý, nech sa páči.
Pavlovičová, Svetlana, poslankyňa NR SR (2013-03-22):
Príjemný dobrý deň. Vážený pán predsedajúci, kolegyne, kolegovia, dovoľte, aby som predložila pozmeňujúci a doplňujúci návrh poslancov Národnej rady Slovenskej republiky Svetlany Pavlovičovej a Jána Babiča k vládnemu návrhu zákona o pozemkových spoločenstvách, parlamentná tlač č. 321. 1. V § 27 ods. 2 písm. c) a § 28 ods. 2 písm. c) sa na konci pripája slovo „alebo“. Odôvodnenie: Legislatívno-technická pripomienka vyjadrujúca alternatívu. 2. V § 31 ods. 8 sa slová „§ 26 ods. 5 písm. a)“ nahrádzajú slovami „§ 26 ods. 3 písm. a)“. Odôvodnenie: Legislatívno-technická pripomienka spresňujúca znenie. Zároveň s týmto pozmeňovacím návrhom navrhujem vyňať na osobitné hlasovanie bod 23 spoločnej správy a odporúčam ho neschváliť, nakoľko tento pozmeňujúci návrh je vylepšený. Ďakujem.
Brixi, Otto, poslanec NR SR (2012-09-27):
Ďakujem pekne, pani predsedajúca. Kolegyne, kolegovia, no, zo strany pána Novotného toto považujem za hrubú politickú deviáciu najhrubšieho zrna. Pán kolega Novotný, v tomto parlamente sedíte roky a roky sľubujete Košičanom zníženie počtu mestských častí a zníženie počtu poslancov. Dnes, keď sa to konečne udialo, tak máte výhrady voči tomu, čo to reálne prinesie. No dobre, to si odpoviete vašim voličom, nie mne. Idem odpovedať na konkrétne otázky. Mesto Košice je tu zastúpené niekoľkými poslancami vrátane vás, takže ja nevidím dôvod, aby tu sedel ktokoľvek z poslancov mestského zastupiteľstva, a pán primátor Raši na tejto novele spolupracoval a nie je tu dnes jedine z dôvodu toho, že má neodkladné pracovné povinnosti inde. V súvislosti s tým, či tu sedel naposledy pán Knapík, alebo pán Knapík nesedel, no, pán Knapík by tu, pán Novotný, ako váš bývalý primátor sedel aj dnes, keby nečelil vyšetrovaniu orgánov činných v trestnom konaní za to, ako Košice viedol. Po tretie, pán Novotný, čo sa týka toho, kto o tomto návrhu rokoval, tak rokovala o tom Rada starostov, pán Novotný. Orgán, za ktorý ste hlasovali aj vy, aby bol v novele zákona o Košiciach zriadený, a hlasovalo zaň pomerom vyše 90 percent starostov, ktorí sú v nej zastúpení, a teda starostov vrátane vašej strany. Čo sa týka tých poslancov mestského zastupiteľstva, či o tom vedia, alebo nevedia. No, ja vám garantujem, pán Novotný, že každý jeden z poslancov v Košiciach, či miestnych, či mestských, o tejto novele vie a pri diskusii na úrovni mesta žiaden z poslancov, vrátane vašich, na túto novelu nevzniesol žiadnu konkrétnu pripomienku. Čo sa týka rušenia mestských častí, o tom, čo ste hovorili, že pán primátor sľúbil a hovorili ste tu o akomsi figovom liste, to som nepochopil. No, pravda je taká, že tento návrh je len prvým návrhom novely o meste Košice, to ste pomenovali správne, lebo Košice si zaslúžia, aby mali viac peňazí a aby boli peniaze v meste prerozdeľované transparentnejšie a, samozrejme, lepšie. Takže po spoločenskej diskusii, o tom, koľko a aké. (Prerušenie vystúpenia časomerom.)
Drucker, Tomáš, minister zdravotníctva SR (2018-02-15):
Ďakujem veľmi pekne. Vážený pán poslanec, ďakujem za položenú otázku, v mene ministra dopravy a výstavby, ktorého dnes zastupujem, si dovoľujem prečítať odpoveď. Rezort dopravy sa okrem výstavby diaľnic a rýchlostných ciest, ktoré sú nepochybne najbezpečnejšími typmi pozemných komunikácií, dlhodobo venuje tiež preventívnej činnosti týkajúcej sa procesu zvyšovania bezpečnosti cestnej premávky na slovenských cestách. Prostredníctvom svojho oddelenia bezpečnosti cestnej premávky realizuje a podporuje osvetové, vzdelávacie a propagačné aktivity zamerané na dôležitosť dodržiavania pravidiel cestnej premávky. Tieto aktivity sú cielené na viaceré skupiny účastníkov cestnej premávky. Znižovanie dopravnej nehodovosti je náročným a dlhodobým procesom, pri ktorom sa pozitívny vplyv represívnych a preventívnych krokov neprejavuje za krátke obdobie. Všetky členské krajiny Európskej únie vrátane Slovenska vynakladajú v rámci svojich rozpočtových a personálnych možností maximálne úsilie na znižovanie dopravnej nehodovosti. Celkový počet dopravných nehôd na Slovensku v roku 2016 klesol o 0,18 stotín percenta oproti roku 2015. Z hľadiska porovnania Slovenskej republiky s ostatnými členskými štátmi Európskej únie si Slovensko dlhodobo drží počet usmrtených osôb pri dopravných nehodách v prepočte na jeden milión obyvateľov na priemere Európskej únie. Tieto čísla sú tiež nižšie ako v ostatných krajinách V4. Členmi IRTAD (International Transport Forum at the OECD) sú vo väčšine prípadov výskumné a vedecké inštitúcie a inštitúty a univerzity vykonávajúce v danej krajine činnosť v oblasti zvyšovania bezpečnosti cestnej premávky. V Slovenskej republike v súčasnosti neprejavila žiadna z týchto inštitúcií záujem reprezentovať Slovensko v tomto odbornom zoskupení. Vážený pán poslanec, ďakujem za vašu pozornosť. Vážený pán predsedajúci, skončil som.
Laurenčík, Milan, podpredseda NR SR (2022-02-25):
Ďakujem, pani ministerka, prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský výbor pre obranu a bezpečnosť, predsedovi tohto výboru pánovi poslancovi Jurajovi Krúpovi. Nech sa páči, pán poslanec, máte slovo.
P. Hrušovský, predseda NR SR: (2004-05-14):
Pán minister sa chce vyjadriť. Nech sa páči.
Kadúc, Miroslav, poslanec NR SR (2014-03-20):
Ďakujem za slovo. Čo som chcel povedať, bolo to, že tuto ma starší kolegovia poučili o tom, že bol tu zaužívaný trend, že na schválenie návrhu do druhého čítania postačuje len väčšina, čiže nepotrebujete ústavnú väčšinu. Čiže aj to je jasný dôkaz toho, že to, že KDH dalo svoje hlasy, bolo úplne zbytočné a nešlo o nič iné, iba o politickú dohodu. Čo chcem povedať, je to, ak niečo vzišlo zo zlého základu. A ten zlý základ, myslím, pokrytecký a farizejský, nazvem to naozaj kšeft, pretože prišlo to vo veľmi príhodný až nevhodne príhodný čas, preto je tam to slovo kšeft. Nemôže takáto dohoda mať ani dobrý výsledok. Čo sa týka toho Ústavného súdu a rozhodnutia pri bezpečnostných previerkach, tu len čisto nepoliticky a odborne hovorím a pripomínam, že bolo tam aj odlišné stanovisko časti pléna Ústavného súdu, z ktorého je možné pri previerkach vychádzať. Hovorím to v dobrom záujme, aby sme sa možno posunuli, aby sme dali nejaké myšlienky, od čoho sa môžeme odraziť do budúcna. Čiže to je len toľko.
Pellegrini, Peter, predseda NR SR (2024-02-06):
Pán poslanec Hazucha.
P. Hrušovský, predseda NR SR: (2003-05-22):
(Hlasovanie.) 126 prítomných, 58 za, 51 proti, 16 sa zdržalo, 1 nehlasoval. Návrh sme neschválili. Pristúpime k hlasovaniu o návrhu uznesenia, ktoré, poprosím pána poslanca a predsedu výboru, aby predniesol. Ľ. Lintner, poslanec: Kolegyne, kolegovia, hlasujeme o uznesení Národnej rady Slovenskej republiky k správe Mandátového a imunitného výboru Národnej rady Slovenskej republiky a jej dodatku vo veci žiadosti okresnej prokurátorky Okresnej prokuratúry vo Zvolene z 24. februára 2003, evidovanej pod č. 1 Pv 1655/00-232 o vydanie súhlasu na trestné stíhanie poslanca Národnej rady Slovenskej republiky. Národná rada Slovenskej republiky v súlade s čl. 78 ods. 3 Ústavy Slovenskej republiky podľa § 2 ods. 3 písm. f) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov vydáva súhlas na trestné stíhanie poslanca Národnej rady Slovenskej republiky dr. Viliama Soboňu na základe žiadosti okresnej prokurátorky Okresnej prokuratúry vo Zvolene z 24. februára 2003, evidovanej pod č. 1 Pv 1655/00-232. Môžeme hlasovať.
Petrák, Ľubomír, poslanec NR SR (2012-09-11):
Ďakujem pekne za slovo. Ctené kolegyne, kolegovia, pán minister, dovoľte, aby som aj ja predložil pozmeňovací návrh k vládnemu návrhu zákona, ktorým sa mení a dopĺňa zákon Národnej rady č. 145/1995 Z. z. o správnych poplatkoch v znení neskorších predpisov. V súlade s ustanoveniami zákona č. 350 o rokovacom poriadku v znení neskorších predpisov predkladám pozmeňovací návrh v nasledovnom znení. Vo vládnom návrhu zákona navrhujem tieto zmeny. V čl. I v bode 9 sa slová „2 eurá“ nahrádzajú slovami „1,50 eura“. Odôvodnenie: Po prehodnotení sadzby správneho poplatku za overenie podpisu sa navrhuje túto sadzbu znížiť. Ak dovolíte, trošku krátky komentár k tomuto pozmeňovaciemu návrhu. V zásade ide o to, čo spomínal kolega Gál, správne poplatky za overenie podpisu. A tu si dovolím ho upozorniť na jednu vec, ktorá v jeho vystúpení nebola povedaná úplne korektne. Správne poplatky v roku 2008, kedy sa zavádzalo euro, boli 30 korún, tým, že kurz bol 30,126 a všetky správne poplatky sa zaokrúhľovali smerom dolu, došlo k zníženiu tohto správneho poplatku na 0,5 eura. Ak zoberieme infláciu, ktorá bola za obdobie, odkedy bol tento poplatok zavedený, ďaleko prevyšuje 50 percent, to znamená, že adekvátna výška poplatku je niekde na úrovni tej, o ktorej hovoríme. Bola tu uvedená aj argumentácia, či je zodpovedajúci poplatok za tento úkon v takejto alebo v inej výške. Ja si dovolím k tomuto povedať možno dve poznámky. Kolegovia mnohí iní sú právnici, je zaujímavé, že nikomu nevadia správne poplatky za rovnaký úkon u notárov vo výške 2 až 3 eurá, čiže zhruba dvojnásobok alebo šesťnásobok voči tomu, čo vyberala, vyberal štát alebo samospráva. A druhý argument, ktorý je, že či je to adekvátna suma za poplatok, ktorý je vyberaný na matrikách. No, ak si zoberiete štatistiku platov, ktoré majú matrikárky, priemerný plat vychádza niekde na úrovni 450 eur, áno, 450 eur mesačne a v tejto súvislosti si potom kladiem otázku, či treba ešte znížiť poplatky a tým pádom znížiť platy matrikárok pod úroveň 450 eur mesačne, alebo je namieste zohľadniť infláciu, nízke platy a upraviť ten poplatok na úroveň, ktorý zodpovedá aj náročnosti tohto úkonu, ktorá je síce malá, aj malá časová náročnosť, ale vzhľadom na všetky tie veci, ktoré som spomínal, je táto zmena podľa môjho názoru adekvátna. Ctené kolegyne, kolegovia, poprosím o podporu tohto pozmeňovacieho návrhu zákona. Ďakujem pekne.
Dostál, Ondrej, poslanec NR SR (2010-12-09):
Ďakujem. Ja by som chcel podporiť ten pozmeňujúci návrh, ktorý predniesla pani poslankyňa Pfundtner. Ten návrh naozaj nie je politický. Politická môže byť tá debata o sankciách, ešte určite sa k nim vrátime. Ten návrh sa ale týka, ktorý predniesla, pedagogickej a ďalšej dokumentácie. A tak ako je naformulovaný, lepšie vystihuje ten zámer, ktorý pokiaľ je mi známe, mal aj predkladateľ, aby sa v rámci pedagogickej a ďalšej dokumentácie rozlíšilo, čo sa vedie dvojjazyčne, to je ten základný modus, čo sa má viesť alebo čo sa môže viesť iba v jazyku vyučujúcom. A naopak, čo je potrebné viesť iba v jazyku štátnom, pretože aj pedagogická dokumentácia, ďalšia dokumentácia obsahuje veci, ktoré je zbytočné viesť dvojjazyčne a zaťažuje to, zaťažuje to pedagógov. Aj im by viac vyhovovalo napriek tomu, že ide napríklad o maďarskú školu, keby sa niektoré veci viedli iba, iba v štátnom jazyku. Ten pozmeňujúci návrh k tomu otvára dvere a myslím si, že by sme sa mali naňho aj takto pozrieť. Ten návrh umožňuje, aby sa časť pedagogickej a časť ďalšej dokumentácie viedla dvojjazyčne, časť iba v štátnom jazyku a časť iba v jazyku vyučujúcom. Neviem, čo komu môže na takomto riešení vadiť.
Laššáková, Jana, podpredsedníčka NR SR (2013-10-24):
Na vystúpenie pána podpredsedu vlády s faktickými poznámkami sedemnásť pánov poslancov. Posledný je pán poslanec Viskupič. Končím možnosť prihlásiť sa s faktickými poznámkami. Nech sa páči, pán poslanec Kadúc.
Šudík, Tomáš, poslanec NR SR (2021-05-03):
Ďakujeme za slovo. Pán Šimko, ja som veľmi rád, že ste sa tuto v pléne rozhodli nám niečo aj porozprávať z vášho pohľadu o menej rozvinutých regiónoch, a vy ako primátor o tom viete určite veľmi toho veľa. My o týchto regiónov v pléne rozprávame už dlhšie, pretože sme presvedčení, že menej rozvinuté regióny bola častokrát skôr politická otázka a peniaze boli rozdeľované korupčne, si myslím, častokrát. Tam, kde mal kto svojho kamaráta, tak tieto firmy dostali potom peniaze a nefungovalo to celkom správne. Ale som presvedčený, že nová vláda Eduarda Hegera chce tento problém konečne riešiť a pripravuje reformu, kde tieto všetky menej rozvinuté regióny sa pretransformujú a budú nové výpočty. Teda som zistil, že máme spoločný cieľ tento problém zmeniť, tak pevne verím vo vašu podporu v programové vyhlásenie vlády a vládu Eduarda Hegera, keďže ideme za spoločným cieľom, tak sa zomkneme a budeme tento problém riešiť. Ďakujem.
Pelegrini, Peter, poslanec NR SR (2010-12-15):
Ďakujem pekne kolegom, ktorí ma doplnili, a pánovi poslancovi Froncovi, ktorý ma vyzval, aby sme boli úprimní a korektní, tak vyzývam aj ja jeho, aby bol úprimný a korektný a aby tak, ako legislatívny postup za nášho volebného obdobia ostro kritizoval a vystupovali aj jeho koaliční kolegovia, dokonca poslankyňa a poslanci z jeho klubu, aby tak ostro vystupoval proti takémuto postupu aj v tomto volebnom období, a bol teda taký úprimný a korektný, ako bol aj predchádzajúce štyri roky, aby nezabúdal na svoje názory a postoje. Pretože, ešte raz poviem, toľko nepriamych noviel, koľko sme videli na tejto schôdzi či za nášho volebného obdobia, bolo tak za obdobie jedného roka, ale to, čo sme videli teraz za posledných pár dní, je toho naozaj dosť. Ja chápem, že niekedy ten zákon treba prijať rýchlo, ale potom zachovajme si tú úprimnosť a korektnosť aj z druhej strany a ako ste kritizovali nás, keďže vám takýto postup vadí, prosím kritizujte aj svojich kolegov, ktorí tak postupujú, možno častokrát aj z nevedomosti a neskúsenosti. Ďakujem pekne.
Zemanová, Anna, poslankyňa NR SR (2016-04-26):
Ďakujem pekne za slovo. Ja sa chcem poďakovať za tento veľmi vecný a odborný príspevok pána poslanca. Rada by som sa vyjadrila k niektorým veciam, najmä čo sa týka digitalizácie samosprávy najmä na úrovni obcí a miest, kde vlastne stále veľmi zaostáva za nejakou modernou dobou a tie informácie, ktoré sú, tam sú v podstate nedostatočné, chaotické a nejakým spôsobom nejednotné v rámci verejnej správy. Taktiež upozorňujem na to, že mnohé úradné tabule, a je to jedno, či samospráv, alebo aj štátnej správy, ich úradné tabule sú používateľsky veľmi nekomfortné a v tejto veci naozaj treba urobiť viacej, aby sa nestalo len, že sa zverejní niečo na úradnej tabuli elektronickej pro forma, ale v skutočnosti bude snahou to tam nedať, pretože naozaj web stránky, najmä ústredných orgánov štátnej správy, sú niekedy bludiskom zverejňovania s cieľom zverejniť, ale zároveň schovať zverejňovanú informáciu. Na informatizáciu bolo veľmi veľa peňazí vynaložených. Množstvo aj skvelých digitálnych portálov, ktoré navzájom nekomunikujú a ktoré vlastne tým, že ich je tak strašne veľa, takých rôznych, tak pri tom svojom množstve sú až užívateľsky ťažko využiteľné. A treba premyslieť to, ako by mohli byť navzájom poprepájané. Takže už na záver len chcem apelovať na naozaj tú transparentnosť web stránok, najmä ústredných orgánov štátnej správy, kde treba sa zamyslieť nad tým, aby tú informáciu, ktorú má občan dostať, tak aby ju dostal hneď na prvej strane. Ďakujem pekne.
P. Paška, predseda NR SR: (2007-10-25):
Budeme pokračovať zajtra o 9.00 hodine v zmysle schváleného programu prerokovaním zákona o Andrejovi Hlinkovi. Ďakujem. (Prerušenie rokovania o 19.02 hodine.)
Vášáryová, Magdaléna, poslankyňa NR SR (2014-06-03):
Aby nedošlo k nedorozumeniu. Ja sa vôbec nečudujem, že KDH presadzuje takýto, takúto vetu do ústavy, pretože, ako som pripomenula kvôli výhrade vo svedomí, boli ochotní zrušiť vlastnú vládu. Ja proste tomuto, toto treba zobrať ako fakt. Ale chcela by som tu ctenej snemovni pripomenúť, napríklad ako predsedníčka Živeny som vydala vyhlásenie, aby sa vláda konečne začala zaoberať tým, že zo Slovenska sú unášané nedospelé dievčatá, väčšinou z rómskej menšiny, ktoré sú predávané na medzinárodných trhoch. Veď predsa chytili 10 slovenských kšeftárov s týmto, ako oni hovoria, slovenským mäsom. Kde ste? Kde ste, vy všetci moralizátori? Len preto, že sú to rómske dievčatá? Že sú to 12-, 13-, 14-ročné deti? Ale sú to naši občania. Prečo o tomto nehovoríte? Prečo sa nad týmto nerozčuľujete? Kto konečne sa zastane občanov, nedospelých občanov tohto vlastného štátu? Veď britské súdy majú týchto desiatich ľudí v rukách. Nájdete o tom niekde správu? Venujú sa tomu naši žurnalisti? Venuje sa tomu nejaký politik, vplyvný politik? Venuje sa k tomu náš minister? Vôbec nie! Vôbec nie! Toto sú všetko len účelové problémy a tie skutočné problémy, že Slovensko je zdrojom takéhoto biznisu, hnusného, odporného, to nepohne vašou dušou moralizátorskou? Teraz aspoň nemôžete tvrdiť, že o tom neviete, lebo predpokladám, že moje vyhlásenie ste nikto nečítali.
Fronc, Martin, poslanec NR SR (2014-05-28):
Ďakujem pekne, pán predsedajúci. Ja vystúpim len krátko, keby bol niekto prihlásený do rozpravy, zrejme by som to stihol aj v rámci faktickej poznámky, ale nedá mi predsa len zdôrazniť, čo povedala predkladateľka kolegyňa Monika Gibalová, keď uviedla štatistiku o naozaj nemalých prieťahoch pri prijatí rozhodnutia Ústavným súdom. A myslím si, že takéto obmedzenie na veľmi špecifické, veď to nie je každé ako podanie na Ústavnom súde, len naozaj vážne podania, že by sa nemalo diať. A tá lehota 90 dní, môžeme sa baviť, môžeme sa dohodnúť na tom, že bude možno 120 dní, alebo môže byť predĺžená na dvojnásobok, ako je to napríklad niekedy pri správnom konaní a podobne, ale myslím si, že má aj z tejto skúsenosti opodstatnenie. Druhá poznámka súvisí s tým, že boli výhrady, že nie sú tam sankcie. No, prvé sa pýtam, čo je významnejšie, ako Ústavný súd v našom systéme súdnictva? Aká inštitúcia? Ako kto by mal viac dbať na to, aby sa dodržiavali zákony a zákon zákonov Ústava ako Ústavný súd? Ja myslím, že nik iný, že to je naozaj taká inštitúcia, ktorá by mala to dodržiavať. A preto si kladiem otázku, či vždy je nutné, aby v zákone sme mali aj sankcie. Je náhodou, a to viem z praxe, v nemálo zákonoch, kde nie sú uvedené sankcie a ja si, priznám sa, neviem ani predstaviť dosť dobre účinné sankcie, ktoré by mohli byť dané pri takomto rozhodovaní pre Ústavný súd. Ja vychádzam z „bona fide“, z dobrej viery, že pokiaľ takýto zákon bude prijatý, tak je v záujme predchádzať príkladom práve Ústavnému súdu, že ho bude dodržiavať, pretože platí to staré latinské príslovie „verba movent, exempla trahunt“. Slová síce hýbu, ale príklady priťahujú. A tých, ktorí sú tak postavení vysoko v oblasti súdnictva, práve by mali predchádzať príkladom. Takže ja sa prikláňam k tomu, čo povedala kolegyňa k prosbe, aby ste podporili tento návrh. Ďakujem.
Nachtmannová, Oľga, poslankyňa NR SR (2016-06-07):
Ďakujem za slovo. Pani poslankyňa Remišová, ja budem rovnako, ako pán poslanec Blanár, reagovať na vaše slová, že pán predseda vlády podnecuje nenávisť k učiteľom. Učili ste vy vôbec niekedy? Ja mám za sebou 25-ročnú prax. Som pedagóg 25 rokov a toto, čo ste povedali, je niečo tak hrozné z vašich úst, pretože, ako viem, vy ste nikdy neučili. A práveže pán premiér v živote o učiteľoch, nepodviedol tak hanebne, ako svojho času ešte prvá vláda Mikuláša Dzurindu, ktorá im dala 13., 14. plat do zákona, ktorý im vzápätí zrušila. Toto v živote premiér Fico neurobil, práve naopak, on im v každej svojej vláde platy zvyšoval. Ja som to sama cítila na svojej výplatnej páske. Takže, prosím vás, o čom to rozprávate? Kedy ich on ponižoval? Kedy podnecoval nenávisť k učiteľom? Toto sú veľmi silné slová. A skutočne zvážte to, čo hovoríte. Pretože ozaj tu vyvolávate len a len nenávisť.
Hrušovský, Pavol, podpredseda NR SR (2011-02-01):
Panie poslankyne, páni poslanci, otváram možnosť prihlásiť sa poslancom do rozpravy k prerokovávanému návrhu zákona, ktorý pán prezident vrátil na prerokovanie, ústne. Pán poslanec Mikolaj, pani poslankyňa Obrimčáková, Lišková, pardon. Pán poslanec Mikolaj, pani poslankyňa Lišková sa prihlásili do rozpravy ústne. Končím možnosť ďalších prihlášok. Nech sa páči, pán poslanec Mikolaj.
Blaha, Ľuboš, podpredseda NR SR (2024-01-12):
Na vaše vystúpenie, pán poslanec, evidujem dve faktické poznámky. Nech sa páči, pán poslanec Gábor Grendel.
Paška, Pavol, poslanec NR SR (2011-09-13):
Ja som len zabudol, že ešte mám jedno prirovnanie, metaforu a zvolajte grémium kvôli tomu. Takým tým typickým historicky alebo historizujúcim, tou skratkou toho obrovského tlaku, toho, čo som nazval nová pravica, ale to sú štandardné filozofické prúdy, to nie je pomenovanie veku, je, Nemci tomu hovorili, že „Maul halten und weiter dienen“.
Galek, Karol, poslanec NR SR (2023-02-14):
Dobrý deň všetkým, ďakujem veľmi pekne. Návrh zákona, ktorý predkladáme s Tomášom, je v nadväznosti na zimný energetický balíček uvoľnením možnosti pripájania nových zdrojov aj v prípade teplárenstva. Hlavným cieľom zákona je zjednodušenie procesov, konkrétne tých povoľovacích pri výstavbe nového zdroja tepla, ktoré využíva prevažne ako zdroj obnoviteľný zdroj energie, alebo odpady, teda odpadové teplo, a to vrátane decentralizovaných zdrojov tepla, ktoré zabezpečujú dodávku tepla pre bytové domy a iné objekty tepla. Návrh má súčasne chrániť tie účinné systémy centrálneho zásobovania teplom, ktoré už dnes využívajú obnoviteľné zdroje energie v podiele 65 % a viac, to sú tie tzv. účinné centrálne zásobovania teplom. Ďalšími cieľmi návrhy... návrhu zákona je aj účinné zapojenie mestských častí v hlavnom meste v Bratislave a v meste Košice do plánovania tvorby koncepcie rozvoja tepelného hospodárstva na území mestských častí a zvýšenie verejnej kontroly pri cenotvorbe dodávateľov tepla. Ide o odborný návrh zákona, nebudem preta... preto teraz v pléne sa o tom nejak dlhšie rozvádzať, verím, že bude na to dostatok priestoru na výboroch a následne v druhom čítaní. Ďakujem pekne vopred za podporu.
J. Laššáková, poslankyňa: (2007-05-15):
V mene troch poslaneckých klubov, Smeru – sociálnej demokracie, Slovenskej národnej strany a Ľudovej strany – HZDS, žiadam o 15-minútovú prestávku na poradu klubov. Ďakujem pekne.
P. Hrušovský, podpredseda NR SR: (2001-11-06):
(Hlasovanie.) 96 prítomných, 92 za návrh, 1 proti, 2 sa zdržali, 1 nehlasoval. Návrh sme schválili. Ďalšie návrhy.
M. Sabolová, poslankyňa: (2007-05-17):
A ak mám ešte chvíľu čas, možno aj tá dôvodová správa, ktorá hovorí o originálnych liekoch a generikách a také tie silné slová, že celý systém generickej substitúcie nových a drahých liekov sa stal nefunkčným práve preto, že sa nenapĺňa smernica Európskej únie, sa mi zdajú trochu silné. A toto by nemal byť problém poslaneckého návrhu, ale problém vládneho návrhu zákona.
Bugár, Béla, podpredseda NR SR (2016-10-12):
Nech sa páči, prezentujme sa a hlasujme o týchto návrhoch zo spoločnej správy. (Hlasovanie.) Prítomných 137 poslancov, za hlasovalo 100, 37 sa zdržalo. Konštatujem, že tieto body sme odsúhlasili. Nech sa páči.
Glváč, Martin, podpredseda NR SR (2017-06-19):
Ďakujem. S faktickom poznámkou nikto. Ďalšia v rozprave, pani poslankyňa Zimenová.
Danko, Andrej, podpredseda NR SR (2023-12-14):
Ďakujem. Prosím vás, páni poslanci, netelefonujte v sále. Pokračuje poslanec Dej.
Ďuriš Nicholsonová, Lucia, podpredsedníčka NR SR (2016-10-25):
Ďakujeme pekne, pán poslanec Rajtár. Ja chcem len poprosiť pána poslanca Bernaťáka, ktorý je navrhovateľom, ja chápem, že máte nejaké povinnosti, ale nechajte sa vystriedať na mieste navrhovateľa, pán poslanec, keď vás môžem poprosiť. Ďakujem. Pán poslanec Rajtár, na vaše vystúpenie evidujem deväť faktických poznámok. Pán poslanec Zsolt Simon, pán poslanec Galko, pán poslanec Galek, Poliačik, Baránik, pán poslanec Hrnko, Klus, pani poslankyňa Shahzad a pán poslanec Viskupič. Je tomu tak? Nie je vás viac prihlásených? Končím možnosť prihlásiť sa s faktickou poznámkou. Ako prvý pán poslanec Simon. Nech sa páči.